The Thief and the Cobbler

| The Thief and the Cobbler |
| --- | --- |
 Julkistamaton juliste elokuvasta ennen kuin Richard Williams menetti oikeudet elokuvan viimeistelyyn.
Ohjaaja:  Richard Williams
Käsikirjoittaja:  Richard Williams Margaret French
Tuottaja:  Richard Williams Imogen Sutton
Säveltäjä:  Robert Folk Jack Maeby
Kuvaaja:  John Leatherbarrow
Leikkaaja:  Peter Bond
Valmistustiedot
Valmistusmaa:   Iso-Britannia
Tuotantoyhtiö:  The Princess and the Cobbler Majestic Films International (Australia) Arabian Knight Miramax Films (Yhdysvallat)
Levittäjä:  Warner Bros. Miramax
Ensi-ilta:  The Princess and the Cobbler  23. Elokuuta, 1993 Arabian Knight  25. Heinäkuuta, 1995
Kesto:  Richard Williamsin ohjaus 1 tunti, 31 minuuttia The Princess and the Cobbler 1 tunti, 20 minuuttia Arabian Knight 1 tunti, 12 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
The Thief and the Cobbler (suomeksi käännettynä Varas ja suutari) on pitkä animaatioelokuva, jonka on ohjannut kanadalainen animaattori Richard Williams. Elokuva on tunnettu sen korkealaatuisesta animaatiosta ja sen yli 28 vuotta pitkästä luomistyöstä. Richard Williamsin sanojen mukaan elokuvasta piti tulla hänen mestariteoksensa, , mutta elokuvaa ei koskaan viimeistelty Williamsin haluamassa muodossa.
Monimutkaisen animaation teon, rahoituksen puutteen, tuotanto-ongelmien sekä tekijänoikeuksien vuoksi piirroselokuvan teko vei yli kaksi vuosikymmentä, jolloin Williams ehti myös olla mukana Kuka viritti ansan, Roger Rabbit? -elokuvan toisena ohjaajana. Roger Rabbitista hän voitti kaksi Oscaria, joka johti Warner Brosin kanssa sopimukseen elokuvan tuotannosta ja levityksestä. Warner Bros vetäytyi projektista kriittisten aikataulumyöhästymisien takia, ja samalla Williams menetti oikeutensa elokuvaan The Completion Bond Companylle. The Completion Bond Company irtisanoi Williamsin tuotannosta ja asetti hänen tilalleen Fred Calvertin, joka teki lukuisia muutoksia elokuvaan: Monia kohtauksia poistettiin, elokuvasta tehtiin musikaali ja mykälle Tack-suutarille annettiin vuorosanoja. Vuonna 1993 Fred Calvert viimeisteli nopeasti elokuvan julkaistavaksi ensin Etelä-Amerikkaan ja Australiaan nimellä The Princess and the Cobbler. Parin vuoden jälkeen, vuonna 1995, Miramax osti elokuvan ja teki siitä oman versionsa levitettäväksi Pohjois-Amerikkaan nimellä Arabian Knight. Julkaistut versiot eivät menestyneet lipuntuloissa, eikä elokuvan vastaanotto ole muuttanut tilannetta.
Elokuva on kuitenkin saanut vuosien jälkeen kulttimaineen monilta alan ammattilaisilta sekä faneilta sen tyylikkään ja taidokkaan käsinpiirretyn animaation ansiosta. Elokuvan ihailijoihin kuului myös Roy E. Disney, joka yritti tuloksetta entistää sitä alkuperäiseen muotoonsa. Elokuvasta on julkaistu internetissä The Thief and the Cobbler: The Recobbled Cut -versio, josta on leikattu puutteellisia kohtauksia julkaistuista versioista pois, samalla lisäten alkuperäistä materiaalia yhdistettynä lopulliseen versioon, jollaisena Richard Williams olisi sen viimeistellyt. Kyseinen faniprojekti oli saanut kannatusta animaation asiantuntijoilta sekä myös elokuvan tekijätiimiltä.